Diari Oficial de la Generalitat Valenciana


Sumari del DOGV 6530, del 27-05-2011 (2011/6112)

RESOLUCIÓ 0730/11, de 19 de maig de 2011, del Rectorat de la Universitat Miguel Hernández d'Elx, per la qual es resol la delegació d'atribucions del rector en matèries i òrgans d'aquesta universitat.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6530

Data del DOGV
:   27-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6112


Data del document
:   19-05-2011

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

RESOLUCIÓ 0730/11, de 19 de maig de 2011, del Rectorat de la Universitat Miguel Hernández d'Elx, per la qual es resol la delegació d'atribucions del rector en matèries i òrgans d'aquesta universitat. [2011/6112]  
D'acord amb el que establix el vigent Estatut de la Universitat Miguel Hernández d'Elx, aprovat per Decret del Consell de la Generalitat Valenciana 208/2004, de 8 d'octubre (DOGV de 13.10.2004).  
  
A fi d'aconseguir una major eficàcia en la gestió dels òrgans universitaris, sense minva de les garanties jurídiques dels particulars, de conformitat amb el que preveu l'article 13 de la Llei de 30/1992, de Règim Jurídic de les Administracions Públiques i del Procediment Administratiu Comú, i a l'empara de les competències conferides per la legislació vigent, resolc la delegació d'atribucions del rector en les següents matèries i òrgans:  
  
Primer  
Es deleguen en la vicerectora de Recursos Humans les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en aquesta matèria, en relació amb:  
La redacció, supervisió i seguiment de la plantilla del personal de la universitat en coordinació amb el gerent; la convocatòria dels concursos per a professors contractats i la seua resolució, així com la resolució de recursos i reclamacions relacionats amb aquests i el perfeccionament dels contractes; la planificació i supervisió de la formació i perfeccionament del personal docent i investigador; la relació amb els representants del personal docent i investigador; l'autorització de comissions de servicis de duració superior a 15 dies i la verificació de la seua realització; la concessió de permisos i llicències al personal docent i investigador d'una duració superior a 15 dies, excepte les seues pròpies; la creació, modificació i supressió de departaments universitaris; el règim disciplinari del personal docent i investigador; la resolució sobre les situacions administratives, incompatibilitats i obligacions del personal docent i investigador; el reconeixement de triennis i complements docents; la concessió de la venia docendi al professorat dels centres adscrits; la facultat d'autoritzar i disposar les despeses i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx, de contractes, convenis o pactes en matèries de la seua competència; i en general, les atribuïdes al rector en relació amb el personal docent contractat en règim laboral, previstes en la Llei Orgànica 6/2001, de 21 de desembre, d'universitats, la Llei Orgànica 4/2007, de 12 d'abril, d'universitats, la legislació general, els Estatuts de la Universitat i la resta de disposicions complementàries, concordants o de desenvolupament d'aquestes.  
  
  
Segon  
Es deleguen en la vicerectora d'Estudis les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en aquesta matèria, en relació amb:  
La redacció i direcció del Pla d'Ordenació Docent de la Universitat; el seguiment, avaluació, control i coordinació general de la docència en els títols oficials de grau i màster i en els títols propis de la Universitat; la modificació, seguiment i coordinació general dels programes d'ensenyança i plans d'estudis dels títols oficials de grau i màster i dels títols propis de la Universitat; la resolució de les convalidacions, així com del reconeixement i transferència de crèdits; la supervisió de la docència en els centres adscrits; la previsió d'infraestructures i recursos per a la docència; la programació general i adjudicació d'equipament i recursos docents; la constitució, modificació i supressió de centres docents; la redacció i proposta del calendari acadèmic; l'establiment i la supervisió de l'oferta del curs acadèmic i, en particular, de l'oferta anual de places per als títols oficials de la Universitat; l'adscripció d'assignatures a àrees de coneixement; la planificació, estudi i proposta de noves titulacions oficials de grau i màster; la incentivació i direcció de la innovació docent; la resolució de tots aquells recursos que els alumnes interposen contra les decisions i les resolucions que la Universitat Miguel Hernández d'Elx dicte en matèria d'ordenació acadèmica i estudis; la coordinació i supervisió de les activitats de formació virtual i formació contínua; l'accés als estudis conduents a títols propis per estudiants amb títols estrangers; el nomenament dels directors dels màsters; la subscripció de contractes, convenis o pactes en matèries de la seua competència; la facultat d'autoritzar i disposar les despeses i també d'ordenar pagaments dins de l'àmbit de les seues competències.  
  
  
  
Tercer  
Es deleguen en el vicerector d'Economia i Empresa les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en aquesta matèria, en relació amb:  
L'organització, en col·laboració amb el gerent, de l'activitat econòmica i financera de la Universitat, establint els seus objectius i línies d'actuació, l'elaboració de models distributius en matèria econòmica i el seguiment dels aspectes econòmics dels diferents centres i departaments i instituts de la Universitat, així com la coordinació de la despesa; el seguiment del pla de finançament plurianual de la Universitat en coordinació amb el gerent; la constitució i el funcionament de les activitats empresarials de la Universitat, la relació de la Universitat amb les empreses, la integració dels estudiants en l'activitat professional, les pràctiques dels estudiants en institucions i empreses; els expedients de devolució de taxes per la prestació de serveis acadèmics universitaris dels estudiants; la facultat d'autoritzar i disposar les despeses i també d'ordenar pagaments dins de l'àmbit de les seues competències, i en particular:  
1) L'autorització, disposició, reconeixement d'obligacions i ordenar el pagament de les despeses del capítol I referents al personal de la Universitat Miguel Hernández d'Elx, a excepció de la nòmina i la Seguretat Social.  
2) Les facultats economicofinanceres d'autorització, disposició, reconeixement d'obligacions i ordenació del pagament de despeses d'import inferior a 300.000 euros (IVA inclòs).  
3) La firma de transferències bancàries i xecs per al pagament de les despeses a què fa referència els apartats anteriors.  
4) Autoritzar les peticions d'actualització i fraccionament del pagament de deutes.  
5) Totes les actuacions inherents a la contractació administrativa que la legislació en matèria de contractes administratius atribuïxen al rector com a òrgan de contractació, sense perjuí de les limitacions que aquesta, o els reglaments de la Universitat, establisquen d'aquells contractes de subministraments, consultoria i assistència i de servicis, de quantia inferior a 300.000 euros (IVA inclòs).  
La subscripció, en nom de la Universitat Miguel Hernández d'Elx, de contractes, convenis o pactes en matèries de la seua competència.  
  
La supervisió i seguiment de l'activitat de les empreses i fundacions creades o participades per la Universitat.  
  
Quart  
Es deleguen en la vicerectora de Relacions Institucionals les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en aquesta matèria, en relació amb:  
La projecció social i institucional de la Universitat; la supervisió i coordinació de les accions de representació institucional de la Universitat; les relacions, col·laboració i convenis amb altres universitats, institucions i entitats, en l'àmbit nacional; la incentivació, desenvolupament, gestió i seguiment de programes de responsabilitat social de la Universitat; els servicis a la comunitat universitària, en coordinació amb el gerent; la programació i seguiment dels assumptes del Consell de Direcció i de les seues reunions; la gestió i seguiment del Pla Estratègic i del Pla de Qualitat de la Universitat Miguel Hernández d'Elx; la coordinació de la gestió i formalització dels convenis amb altres universitats, institucions o organismes públics o privats, excepte els que corresponen a les pràctiques educatives i a l'àmbit de la relació amb l'empresa i a la investigació i transferència tecnològica; la facultat d'autoritzar i disposar les despeses i també d'ordenar pagaments dins de l'àmbit de les seues competències; i quantes funcions d'assistència, assessorament o estudi li siguen encomanades pel rector.  
  
  
Cinquè  
Es deleguen en el vicerector de Relacions Internacionals les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en aquesta matèria, en relació amb:  
Les relacions, col·laboració i convenis amb altres universitats, institucions i entitats en l'àmbit internacional; els programes internacionals d'intercanvi; les beques internacions, excepte les d'investigació; les ajudes internacions, excepte les d'investigació; la presència de la Universitat en fòrums internacionals; la planificació i execució de programes internacionals, per si o en coordinació amb altres òrgans de la Universitat; els programes d'intercanvi d'estudiants, nacionals i internacionals; la facultat d'autoritzar i disposar les despeses i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx, de contractes, convenis, o pactes en matèries de la seua competència.  
  
  
Sisè  
Es deleguen en el vicerector d'Investigació i Innovació les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en aquesta matèria, en relació amb:  
La política científica i tecnològica de la Universitat; programació d'infraestructures, recursos materials, equipament i espais necessaris per a complir els objectius de la investigació; les relacions amb els departaments, grups d'investigació i instituts en matèria d'investigació; la proposta, la formalització i la contractació de projectes d'investigació; les beques i ajudes d'investigació; l'autorització i sol·licitud de la inscripció o registre de patents i prototips derivats de la investigació; l'autorització de pagaments al professorat i personal investigador per activitat investigadora en matèria de contractes d'investigació; la supervisió i coordinació de les biblioteques universitàries i centres de documentació; la subscripció, en nom de la Universitat Miguel Hernández d'Elx, de contractes, convenis o pactes per a la realització de treballs de caràcter científic, tècnic o artístic, previstos en l'article 83 de la Llei Orgànica d'universitats, i la concessió de compatibilitat al personal de la Universitat que participe en aquests treballs; la constitució, adscripció, modificació i supressió d'instituts d'investigació i de grups d'investigació; la gestió d'estudis de doctorat i el nomenament de membres dels tribunals que han de jutjar les tesis doctorals de la Universitat Miguel Hernández d'Elx; la facultat d'autoritzar i disposar les despeses i també d'ordenar pagaments dins de l'àmbit de les seues competències.  
  
  
Setè  
Es deleguen en la vicerectora de Cultura i Extensió Universitària les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en aquesta matèria, en relació amb:  
Les activitats culturals de la Universitat; la coordinació dels cursos i activitats d'extensió universitària i de formació extracurricular; la coordinació del Seminari Interdisciplinari d'Estudis de Gènere; la coordinació de l'Escola d'Estiu; la coordinació de les Aules Universitàries de l'Experiència i de l'Oficina Ambiental; les publicacions de la Universitat; la coordinació de les activitats de promoció lingüística; la previsió i programació d'infraestructures, recursos materials, equipament i espais necessaris per a complir els objectius de cultura i extensió universitària; la facultat d'autoritzar i disposar les despeses i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx, de contractes, convenis o pactes en matèries de la seua competència.  
  
  
Huitè  
Es deleguen en el vicerector d'Estudiants i Esports les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en aquesta matèria, en relació amb:  
La preinscripció, admissió, accés i matriculació dels estudiants; el règim d'estudis i de permanència dels estudiants en la Universitat; el règim disciplinari dels estudiants; el nomenament de membres de tribunals de proves d'accés a la universitat; la resolució de les adaptacions; el nomenament d'especialistes per matèries per a la confecció de proves d'accés a la Universitat; la presidència, convocatòria i resolució de borses de viatge a estudiants, a excepció de les referides a investigació; la relació amb el professorat d'ensenyances secundàries; les relacions amb els representants estudiantils; la regulació i coordinació dels processos d'elecció de representants estudiantils en els òrgans universitaris; les beques i ajudes a l'estudi, excepte les de mobilitat nacional i internacional; l'assistència, orientació i informació a l'estudiant; la relació amb els antics alumnes; l'allotjament universitari; la resolució de tots aquells recursos que els alumnes interposen contra les decisions i les resolucions que la Universitat Miguel Hernández d'Elx dicte en matèria de règim d'estudiants; les facultats de convocatòria i resolució d'ajudes tècniques a estudiants amb discapacitat i la presidència de les comissions que atorguen les ajudes mencionades; la gestió de la concessió de premis extraordinaris en tots els títols de la Universitat en què estiguen establits; la coordinació d'activitats esportives de la Universitat; la programació de les infraestructures, recursos materials, equipament i espais necessaris per a complir els objectius de l'activitat esportiva i d'atenció als estudiants; la facultat d'autoritzar i disposar les despeses i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx, de contractes, convenis, o pactes en matèries de la seua competència.  
  
  
Novè  
Es deleguen en el vicerector de Recursos Materials les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en aquesta matèria, en relació amb:  
El seguiment i el control del pla d'inversions de la Universitat, en coordinació amb el gerent; la previsió i programació general de recursos materials i d'equipament en coordinació amb els vicerectors responsables; la supervisió, coordinació i gestió de l'ús d'espais i la seua racionalització; la gestió del manteniment de les instal·lacions de la Universitat i les obres menors de reforma i adaptació dels distints edificis; la prevenció de riscos laborals; la facultat d'autoritzar i disposar les despeses i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx, de contractes, convenis o pactes en matèries de la seua competència.  
  
Desè  
Es deleguen en la secretària general les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en aquesta matèria, en relació amb:  
La recopilació, arxiu i seguretat de les dades i documentació de la Universitat, incloent l'arxiu dels convenis amb altres universitats, empreses i institucions o organismes públics o privats; el desenvolupament estatutari i normatiu de la Universitat; la firma, a l'efecte de l'expedició, dels certificats supletoris de títols acadèmics oficials dels centres adscrits a la Universitat Miguel Hernández d'Elx, inclosos els de doctorat; la facultat d'autoritzar i disposar les despeses i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx, de contractes, convenis o pactes en matèries de la seua competència.  
  
  
Onzè  
Es deleguen en el gerent les facultats i les competències que atribuïxen al rector la legislació vigent, els Estatuts de la Universitat i les disposicions concordants i complementàries en aquesta matèria, en relació amb:  
La relació amb els representants del personal d'administració i servicis i la gestió dels servicis administratius, tècnics i econòmics de la Universitat; l'administració i gestió del patrimoni i el pressupost de la Universitat; la redacció del pressupost, la seua execució, liquidació i els comptes anuals de la Universitat; el seguiment del pla de finançament plurianual de la Universitat en coordinació amb el vicerector d'Economia i Empresa; l'elaboració i actualització de l'inventari; la redacció de l'avantprojecte del pressupost i la proposta de tancament de l'exercici econòmic; l'elaboració de la memòria i del compte general anual; l'elaboració de la proposta de programació plurianual; la direcció del personal d'administració i servicis; el règim disciplinari del personal d'administració i servicis; la proposta anual de la plantilla pressupostària del personal d'administració i servicis; la resolució de les situacions administratives dels funcionaris i del personal laboral d'administració i servicis; el règim de provisió dels llocs de treball i el règim de trasllats del personal d'administració i servicis; la facultat d'autoritzar i disposar les despeses i també d'ordenar pagaments dins de l'àmbit de les seues competències; la subscripció, en nom de la Universitat Miguel Hernández d'Elx, de contractes, convenis, o pactes en matèries de la seua competència.  
  
  
Dotzè  
Es delega en els directors de departament l'autorització de comissions de servici i la verificació de la seua realització, així com la concessió de permisos i llicències del personal docent i investigador d'una duració de fins a 15 dies, a excepció de les pròpies que seran autoritzades per la vicerectora de Recursos Humans.   
  
De conformitat amb el que disposa l'article 13 de la Llei de Règim Jurídic de les Administracions Públiques i del Procediment Administratiu Comú, sempre que l'òrgan delegat faça ús de la delegació continguda en la present Resolució, es farà constar aquesta circumstància expressament en l'acte administratiu que es dicte.  
En cap cas podran delegar-se, al seu torn, les atribucions que es posseïsquen per delegació continguda en aquesta resolució.  
La present delegació d'atribucions no impedirà la possibilitat del rector d'avocar, per a si, el coneixement i la resolució d'aquestes.  
  
Les resolucions que es dicten en virtut d'aquestes delegacions esgotaran la via administrativa i deixaran expedita la via judicial.  
De conformitat amb allò que s'ha assenyalat en l'article 13 de la Llei de Règim Jurídic de les Administracions Públiques i del Procediment Administratiu Comú, la present resolució es publicarà en el Diari Oficial de la Comunitat Valenciana.  
La present resolució deroga qualsevol altra delegació que de les competències atribuïdes s'haguera efectuat amb anterioritat, bé en aquests òrgans o en altres distints.  
  
Elx, 19 de maig de 2011.- El rector: Jesús Tadeo Pastor Ciurana.